148 



nu findes rigeligt Forraad. Larverne, der fremkommer af 

 disse Æg, er det, man i Juli og August kan træffe i saa 

 stor Mængde paa Kaal, at de fuldstændigt kan afblade den, 

 saa at kun de kraftige Ribber bliver tilbage. I August- 

 September forpupper Larverne sig paa Plankeværker, Træ- 

 stammer, Mure o. s. v., hvor de overvintrer, for atter om 

 Foraaret at komme frem som fuldtudviklede Sommerfugle. 

 Undertiden kan der, naar Vejret er smukt, fremkomme 

 endnu en tredje Generation om Efteraaret. Medens Som- 

 mergenerationen kan gjore overordentlig megen Skade ved 

 at afblade hele Marker med Kaal og Rutabaga, er Foraars- 

 generationen mindre skadelig, for det Første, fordi den for 

 største Delen lever paa vildtvoxende Korsblomstrede, og fol- 

 det Andet, fordi denne Generation er langt mindre talrig 

 end Sommergenerationen*), der udvikles saa hurtigt og 

 derfor ikke er udsat for de mange Farer, der truer hin i 

 Form af Kulde (Alt, hvad der ikke har forpuppet sig, 

 inden Frosten indfinder sig, vil nemlig dræbes), Fugle 

 eller Snyltehvepse, der lægger deres Æg saa vel i Larver 

 som i Pupper. De Første hjemsøges navnlig af Microgaster 

 glomeratus, som man kan se sværme omkring Larverne, 

 der bugter Kroppen frem og tilbage for at undgaa Snylte- 

 hvepsenes Brod. Med denne indføres en Mængde Æg i 

 Larven, der derefter maa tjene til Føde for Snyltehvepsens 

 talrige Yngel; først umiddelbart før Forpupningen vandrer 

 Larverne ud af deres Værtdyr, der herved dræbes; uden 

 paa den døde Larve forpupper Snyltehvepsene sig nu i 



') Som Exempel paa dennes Talrighed anføres en Beretning fra 

 Ringstedegnen i »Tidsskrift for Landøkonomi* 1885: Ud fra en 

 Skov kom der en umaadelig Sværm af hvide Sommerfugle, saa 

 af Meddeleren red som i et stærkt Snefog. cSværmen var saa 

 tæt, at man vanskelig kunde se Grjenstande igjennem den, og 

 jeg antager, at den havde en Bredde af en- a tohundrede Men 

 og var vel dobhelt saa lang . Sværmen slog mil over en Kue 

 mark, hvor der efter nogle Dages Forløb saas Milliarder af 

 Mg. De heraf fremkomne Larver blev tor en stor Del for 

 tærede af Stære og Krager. 



